Συντεταγμένες: 59°24′N 27°17′E﻿ / ﻿59.400°N 27.283°E﻿ / 59.400; 27.283

Η **Κόχτλα-Γιέρβε** είναι πόλη και δήμος στην βορειοανατολική Εσθονία. Η πόλη ιδρύθηκε το 1924 και ενσωματώθηκε ως πόλη το 1946. Η πόλη είναι ιδιαίτερα βιομηχανική. Είναι πόλη επεξεργασίας σχιστολιθικού πετρελαίου και μεγάλος παραγωγός πετρελαϊκών προϊόντων. Η πόλη είναι επίσης πολυπολιτισμική: περιέχει άτομα που ανήκουν σε πάνω 40 εθνότητες. Μόνο το 21% του πληθυσμού είναι Εσθονοί. Η πλειοψηφία των κατοίκων είναι Ρώσοι. Είναι η πέμπτη μεγαλύτερη πόλη στην Εσθονία, αν και το 1979 ήταν τρίτη και τέταρτη το 1989. Το 2020 είχε 33.197 κατοίκους.

Ο δήμος Κόχτλα-Γιέρβε έχει ένα ασυνήθιστο σχήμα καθώς αποτελείται από διάφορα ασυνεχή τμήματα. Τα δύο κύρια μέρη, Γιέρβε (κυρίως Κόχτλα-Γιέρβε) και Άχτμε, με 20.000 κατοίκους έκαστος, απέχουν περίπου 10 χιλιόμετρα. Αρκετοί άλλοι οικισμοί στα βορειοανατολικά του νομού Ίντα-Βίρου, που συνδέονται με την εξόρυξη σχιστολιθικού πετρελαίου, ανήκουν στην περιοχή της Κόχτλας-Γιέρβε. Στη σοβιετική εποχή, η πόλη Γιόχβι επίσης ανήκε στο Κόχτλα-Γιέρβε.

Ιστορία
-------

Η ιστορία της πόλης συνδέεται στενά με την ιστορία της εξόρυξης σχιστολιθικού πετρελαίου – το κύριο ορυκτό της Εσθονίας.

Υπάρχουν ενδείξεις ότι υπήρχαν αρκετοί οικισμοί στο έδαφος της σύγχρονης Κόχτλα-Γιέρβε από τον Υψηλό Μεσαίωνα. Στο Δανικό Βιβλίο Γης, τα χωριά Γιέρβε και Κούκρουσε αναφέρονται για πρώτη φορά το 1241 με τις ονομασίες Jeruius και Kukarus, ενώ το 1420 η Σόμπα πρωτοαναφέρεται με την ονομασία Soenpe.

Μνημείο για την έναρξη της βιομηχανικής εξόρυξης σχιστολιθικού πετρελαίου
Οι ντόπιοι γνώριζαν την εύφλεκτη ικανότητα του σχιστολιθικού πετρελαίου από την αρχαιότητα, αλλά η βιομηχανική εξόρυξή του στην Εσθονία άρχισε μόλις τον 20ό αιώνα. Το 1916, έρευνες έδειξαν ότι το σχιστολιθικό πετρέλαιο θα μπορούσε να χρησιμοποιηθεί τόσο ως καύσιμο όσο και ως πρώτη ύλη για τη χημική βιομηχανία και η εξόρυξη ξεκίνησε κοντά στο χωριό Γιέρβε. Το 1919 ιδρύθηκε η Κρατική Βιομηχανική Εταιρεία Σχιστολιθκού Πετρελάιου και η εξόρυξη επεκτάθηκε. Οι οικισμοί για τους εργαζόμενους άρχισαν να κτίζονται δίπλα στα ορυχεία. Το 1924 το εργοστάσιο επεξεργασίας σχιστολιθικού πετρελαίου χτίστηκε κοντά στον σιδηροδρομικό σταθμό Κόχτλα. Ο κοντινός οικισμός Κόχτλα-Γιέρβε άρχισε να αυξάνεται.

Κατά την διάρκεια του Β΄ Παγκοσμίου Πολέμου η αξία του εσθονικού σχιστολιθικού πετρελαίου αυξήθηκε. Οι Γερμανοί, που κατέλαβαν την Εσθονία, τη θεωρούσαν σημαντική πηγή καυσίμων. Ωστόσο, απέτυχαν να ξεκινήσουν την εξόρυξη πλήρους κλίμακας.

Μετά τον πόλεμο, ο επόμενος κατακτητής της Εσθονίας, η Σοβιετική Ένωση, απαιτούσε συνεχώς αυξανόμενες ποσότητες σχιστολιθικού για τις βιομηχανίες της και η εξόρυξη αυξήθηκε. Η Κόχτλα-Γιέρβε, ως κύριος οικισμός στην περιοχή εξόρυξης, έλαβε το καθεστώς πόλης στις 15 Ιουνίου 1946. Από τότε, κατά τα επόμενα είκοσι χρόνια, υπήρξε μια διαδικασία διοικητικής συγχώνευσης γειτονικών οικισμών εντός των ορίων της Κόχτλα-Γιέρβε. Το 1949 προστέθηκαν η Κόχτλα και το Κούκρουσε, το 1960 προστέθηκαν το Γιόχβι, το Άχτμε και η Σόμπα. Το 1964 ενσωματώθηκε το Κιβιόλι και οι περιοχές Όρου, Πύσσι και Βιιβικόννα. Το Κόχτλα-Γιέρβε επεκτάθηκε πολύ και έγινε πόλη με μοναδική διάταξη, καθώς τα μέρη της ήταν διασκορπισμένα μεταξύ των δασών, των αγροτικών περιοχών και των ορυχείων σχιστολιθικού πετρελαίου. Ο πληθυσμός αυξήθηκε κατά κύριο λόγο από την εισροή μεταναστών από άλλα μέρη της Σοβιετικής Ένωσης, φτάνοντας τους 90.000 κατοίκους το 1980 με τους ενσωματωμένους οικισμούς.

Μετά την κατάρρευση της Σοβιετικής Ένωσης και την επανάκτηση της ανεξαρτησίας της Εσθονίας το 1991, ο αριθμός των επαρχιών της πόλης μειώθηκε, καθώς το Γιόχβι, το Κιβιόλι και το Πύσσι έγιναν ξεχωριστές πόλεις. Ο όγκος της εξόρυξης και επεξεργασίας σχιστολιθικού πετρελαίου μειώθηκε δραματικά κατά τη διάρκεια της δεκαετίας του 1990. Πολλοί πολίτες του Κόχτλα-Γιέρβε έφυγαν για το Ταλίν ή τη Ρωσία, λόγω της υψηλής ανεργίας στον νομό Ίντα-Βίρου.

Οικονομία
---------

Το Κόχτλα-Γιέρβε είναι γνωστό για τη χημική του βιομηχανία. Είναι η έδρα της Viru Keemia Grupp, μιας εσθονικής εταιρείας εκμετάλλευσης της βιομηχανίας σχιστολιθικού πετρελαίου, παραγωγής ηλεκτρικής ενέργειας και επιχειρήσεων κοινής ωφέλειας. Η Eastman Chemical Company επίσης έχει μια μονάδα παραγωγής που βρίσκεται στο Κόχτλα-Γιέρβε.

Από το 2006 ο όμιλος DF του Ντμίτρο Φίρτας λειτουργεί ένα εργοστάσιο λιπασμάτων μέσω της πλήρης ιδιοκτησίας της θυγατρικής της στην Αυστρία OSTCHEM Holding AG. Έχει πλήρη ιδιοκτησία της θυγατρικής της Balmat Holding Ltd. με έδρα τη Κύπρο που έχει πλήρη ιδιοκτησία της AS Nitrofert (ουκρανικά: «Нітроферт»‎). Ιδρύθηκε το 1993 και διευθύνων σύμβουλος της είναι ο Αλεξέι Νικολάγιεφ (ρωσικά: Алексей Николаев‎), Η Nitrofert είναι η μόνη μονάδα παραγωγής λιπασμάτων στην Εσθονία και χρησιμοποιεί το 25% του συνολικού όγκου φυσικού αερίου στην Εσθονία. Ο Ντμίτρο Φίρτας είναι πρόεδρος του Διοικητικού Συμβουλίου της AS Nitrofert από το 2006.

Γεωγραφία
---------

Διοικητικές περιφέρειες Kohtla-Järve: 1-Γιέρβε, 2-Άχτμε, 3-Όρου, 4-Σόμπα, 5-Κουκρούσε
Η Κόχτλα-Γιέρβε έχει μια μοναδική διάταξη. Οι συνοικίες της πόλης είναι διάσπαρτες σε όλο το βόρειο τμήμα της επαρχίας Ίντα-Βίρου σε μια αρκετά μεγάλη περιοχή. Η απόσταση μεταξύ των περιοχών Γιέρβε και Όρου είναι περίπου 20 χιλιόμετρα.

Η πόλη υποδιαιρείται σε 5 διοικητικές περιφέρειες (εσθονικά: linnaosad):

* Γιέρβε (15.656 κάτοικοι το 2021), η κύρια επαρχία
* Άχτμε (15.602 κάτοικοι)
* Όρου (996 κάτοικοι)
* Σόμπα (754 κάτοικοι)
* Κουκρούσε (467 κάτοικοι).

Οι πληθυσμοί πολλών από τους μικρότερους θύλακες έχουν μειωθεί ραγδαία από τη δεκαετία του 1990. Μετά τη διοικητική μεταρρύθμιση του 2017, η Βιιβικόννα και Σίργκαλα δεν αποτελούν πλέον μέρος του Δήμου.

Εικόνες
-------

* Κτίριο της τοπικής διοίκησηςΚτίριο της τοπικής διοίκησης
* Το παλάτι του πολιτισμού στο Κόχτλα-ΓιέρβεΤο παλάτι του πολιτισμού στο Κόχτλα-Γιέρβε
* Η περιοχή της Σόμπας. Στο κέντρο το παλάτι (ή οίκος) του πολιτισμού.Η περιοχή της Σόμπας. Στο κέντρο το παλάτι (ή οίκος) του πολιτισμού.
* Διοικητικό κτίριο της Viru Keemia GruppΔιοικητικό κτίριο της Viru Keemia Grupp
* Υποκατάστημα του Κολλεγίου υγειονομικής περίθαλψης του Ταλίν στο Κόχτλα-ΓιέρβεΥποκατάστημα του Κολλεγίου υγειονομικής περίθαλψης του Ταλίν στο Κόχτλα-Γιέρβε

Αδελφοποιημένες πόλεις
----------------------

Η Κόχτλα-Γιέρβε είναι αδελφοποιημένη με τις εξής πόλεις:

 

* Κενταϊνιάι, Λιθουανία
* Επαρχία Κινγκισέπσκι, Ρωσία
* Κορόστισιβ, Ουκρανία
* Νόρντερστετ, Γερμανία
* Οουτοκόμπου, Φινλανδία
* Σαλιχόρσκ, Λευκορωσία
* Επαρχία Σλαντσέφσκι, Ρωσία
* δήμος Στάφανστορπ, Σουηδία
* Βέλικι Νόβγκοροντ, Ρωσία
* Βίσκουφ, Πολωνία

Παραπομπές
----------

1. ↑  *Εσθονικό κτηματολόγιο*. geoportaal.maaamet.ee/index.php?lang\_id=1&page\_id=506&type=regkat&year=2018&month=1&group=0. Ανακτήθηκε στις 11  Μαρτίου 2018.
2. ↑  *Στατιστική Υπηρεσία Εσθονίας*. andmed.stat.ee/en/stat/rahvastik\_\_rahvastikunaitajad-ja-koosseis\_\_rahvaarv-ja-rahvastiku-koosseis/RV0282U/table/tableViewLayout2. Ανακτήθηκε στις 18  Ιουνίου 2022.
3. ↑  «Kohtla-Järve linna arengukava 2007–2016» [Development plan of the city of Kohtla-Järve for 2007–2016] (PDF) (στα Εσθονικά). Kohtla-Järve city council. 2006. Αρχειοθετήθηκε από το πρωτότυπο (PDF (2.2 Mb)) στις 19 Μαρτίου 2012. Ανακτήθηκε στις 1 Ιουνίου 2011.
4. 1 2 3  Global Witness 2006, σελ. 40.
5. ↑  «OSTCHEM: Production and Distibution of Chemicals» (PDF). *Ostchem website*. 2010. Αρχειοθετήθηκε από το πρωτότυπο (PDF) στις 20 Σεπτεμβρίου 2010. Ανακτήθηκε στις 22 Ιανουαρίου 2021.
6. ↑  Reporter.ee: Ida-Virumaal seisab asula inimtühjana
7. ↑  «Sõpruslinnad». *kohtla-jarve.ee* (στα Εσθονικά). Kohtla-Järve linn. Ανακτήθηκε στις 24 Μαρτίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κόχτλα-Γιέρβε** |

* Επίσημη ιστοσελίδα (στα εσθονικά και ρωσικά)
* Ιστορία και δημογραφικές πληροφορίες της πόλης